Hoe het jy jou besig gehou in die inperktyd?
As ons agterna weer terugkyk op hierdie inperktyd, sal ons wonder waar die jaar heen is. Ek kon my gelukkig besighou met my fotografie. En hoewel ons plekgebonde was kon ek hierdie woudtonele op foto's vaslê.
Dit is aangenaam vir ons by Towerlantern Fotografie om jou uit te nooi om te kyk na ons jongste (aanlyn) foto-uitstalling.
In die verlede het ons dit net plaaslik in Potchefstroom aangebied. Maar nou, met die inperking, is dit aanlyn en kan daar wêreldwyd daarna gekyk word. Dis vir ons 'n groot vreugde en ons is baie dankbaar daaroor.
Sit terug vir bietjie meer as 20 minute en geniet dit.
'n Laaste wenk: Kyk verkieslik op die grootste skerm wat jy tot jou beskikking het. Dit vertoon dan net eenvoudig beter.
Spesialiskursus van 2020 - Nabyfotografie
​Die Spesialiskursus van 2020 se tweede opdrag met tema nabyfotografie begin binnekort. Kyk saam met hulle na my voorbeeldfoto's.
Spesialiskursus van 2020
​Die Spesialiskursus van 2020 se eerste opdrag met tema natuurfotografie is afgehandel. Kyk saam na hulle mooi opdragfoto's.
Ons stel 'n groetekaartjie-reeks bekend uit die uwe se geskiedenis-argief. Die foto hierby toon hoe dit lyk: aan die een kant 'n foto, en aan die anderkant 'n skoon kant vir 'n boodskap.
Ons besef in hierdie elektroniese eeu is daar baie mense wat nie meer kan skryf nie -- tog is daar andere wat wel daarvan hou om nog te skryf. Koop gerus dus 'n pakkie. Die kaartjies kos, as promosieaanbod, R50 vir 'n pakkie van 10 kaartjies en koeverte (posgeld uitgesluit) en is baie handig as geskenk.
Die tema van die kaartjies soos op die foto, is "Natuur". Ons beplan om later nog ander temas ook te hê.
November 2018 Besoek aan Lady Grey en streke
Julie 2018 Besoek aan Dullstroom en Marlothpark
April 2018 Besoek aan Hogsback
Kom kyk saam foto's
Dit is lekker om sommer net saam na mekaar se foto's te kyk. By 'n onlangse geleentheid was hierdie foto's enkeles van dié wat gewys is. Ons sê dankie aan Charlene Swanepoel, Charlene Swanepoel jnr, Elna Venter, Emsie Norval, Fanie Coetzee, Hester van der Linde, Ilani Loubser, Jaco Kruger, Maarten Venter, Maryke Schoonen, Renette van der Merwe en Ria Eybers.